פאק (מתאבק)

בנג'מין סאטרלי (באנגלית: Benjamin Satterley; נולד ב-22 באוגוסט 1986) הידוע יותר בשם הבמה שלו, פאק הוא מתאבק אנגלי, המופיע בארגון ההיאבקות All Elite Wrestling (AEW) שבו הוא אלוף השלשות הנוכחי של AEW ביחד עם וילר יוטה וקלאודיו קסטניולי מקבוצת ה-Blackpool Combat Club. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה נוויל (קיצור של שם הבמה המקורי שלו אדריאן נוויל) בין השנים 2012 ל-2018.

סאטרלי נודע בזכות סגנון ההיאבקות בעל מהלכים אוויריים מסוכנים, שהעניקו לו את הכינוי "The Man That Gravity Forgot" (שפירושו: "האיש שכוח המשיכה שכח אותו"). הוא החל את קריירת ההיאבקות שלו תחת שם הבמה פאק בארגון ההיאבקות העצמאי Independent Wrestling Federation (IWF) ולאחר שביסס את מעמדו ברחבי אנגליה בארגוני היאבקות כמו Real Quality Wrestling (RQW) ו-One Pro Wrestling (1PW), הוא החל להופיע מחוץ לאנגליה, בעיקר בארגוני ההיאבקות האמריקאים Pro Wrestling Guerrilla (PWG), Ring of Honor (ROH) ו-Chikara בנוסף לארגון ההיאבקות היפני Dragon Gate, שבו זכה באליפות פתחו את השער האמיץ, פתחו את השער התאום ופתחו את השער המשולש. בארגון PWG, הוא היה פעם אחת אלוף הזוגות של PWG ביחד עם רודריק סטרונג בנוסף לזכייתו עם האחרון בטורניר ה-DDT4 הראשון בתולדות הארגון.

בין השנים 2012 ל-2015, נוויל הופיע ב-NXT, ששימש כמתחם הפיתוח של ה-WWE. הוא זכה פעמיים באליפות הזוגות של NXT, האחת עם אוליבר גריי (אלופי הזוגות הראשונים) והאחרת עם קורי גרייבס. בנוסף, הוא פעם אחת אלוף ה-NXT, מה שהפך אותו למתאבק הראשון שזוכה גם באליפות ה-NXT וגם באליפות הזוגות של NXT. נוויל קודם לרוסטר הראשי בתחילת שנת 2015. הוא היה חלק ממחלקת משקל הקל של הארגון החל מדצמבר 2016 ואף זכה פעמיים באליפות ה-WWE במשקל קל.

לאחר שעזב את ה-WWE בשנת 2018, סאטרלי שב בחזרה לשם הבמה הקודם שלו, פאק, וחזר לארגון ההיאבקות Dragon Gate, שבו זכה באליפות פתחו את שער החלום והיה חלק בקבוצת הנבלים R.E.D. בשנת 2019, הוא עזב את ארגון זה וחתם בשורות ארגון ההיאבקות החדש AEW, שבו הקים את קבוצת ה-Death Triangle ביחד עם הלוצ'ה בראדרס (פנטגון ג'וניור וריי פיניקס).

==ביוגרפיה==

בנג'מין סאטרלי נולד ב-22 באוגוסט 1986 בניוקאסל, אנגליה להורים סטפן וג'יל סאטרלי. בתור נער הוא השתתף במידה רבה ביותר בפעילויות ספורטיביות, כשהשתתף בענפי ספורט כמו פוטבול, הוקי, כדורסל ושחייה. ההתעניינות שלו בענף ההיאבקות המקצועית הגיעה דרך אחת מהדודות שלו, שהייתה מעריצה של ארגון ההיאבקות World Wrestling Federation (ה-WWF, כיום ה-WWE). הוריו אסרו עליו לצפות בהיאבקות בביתם, מה שהוביל אותו לצפות במתרחש בבית דודתו. עד גיל 16, סאטרלי השתתף בארגוני היאבקות חובבנים בחצרות האחוריות של בתים.

==חיים אישיים==

סאטרלי הוא אוהד של קבוצת הפרמייר ליג מעיר הולדתו, ניוקאסל יונייטד. הלהקה המועדפת עליו היא הספשלז. שם הבמה שלו ב-WWE נגזר משמו הפרטי של אחד מחברי הלהקה, נוויל סטייפלס.

==אליפויות והישגים==
נוויל כאלוף NXT

* הישגים בארגון ההיאבקות Count Wrestling - 3CW 3
** אליפות במשקל כבד של 3CW (פעם אחת)
** אליפות האריות הצעירים של 3CW (פעם אחת)

* הישגים בארגון ההיאבקות All Elite Wrestling - AEW
** האליפות האול אטלנטית של AEW (פעם אחת)
** אליפות השלשות של AEW (פעמיים) <small> - עם הלוצ'ה בראדרס (פנטה אל זרו מיידו וריי פיניקס) ועם ה- Blackpool Combat Club (קלאודיו קסטניולי ו- וילר יוטה)</small>

* הישגים בארגון ההיאבקות American Wrestling Rampage – AWR
** אליפות ללא גבולות של AWR (פעם אחת)

* הישגים בארגון ההיאבקות Dragon Gate
** אליפות פתחו את שער החלום (פעם אחת)
** אליפות פתחו את השער האמיץ (פעם אחת)
** אליפות פתחו את השער התאום (פעם אחת) <small> - עם דרגון קיד</small>
** אליפות פתחו את השער המשולש (3 פעמים) <small> - עם מסאטו יושינו ו-BxB האלק (1), נאוקי טאניסאקי ונארוקי דוי (1) ומסאטו יושינו ונארוקי דוי (1)</small>
** טורניר אליפות פתחו את השער האמיץ (2010)

* הישגים בארגון ההיאבקות Dragon Gate USA
** אליפות פתחו את השער המאוחד (פעם אחת) <small> - עם מסאטו יושינו</small>
** טורניר אליפות פתחו את השער המאוחד (2011)

* הישגים בארגון ההיאבקות Frontier Wrestling Alliance – FWA
** אליפות במשקל זבוב של FWA (פעם אחת)

* הישגים בארגון ההיאבקות Independent Wrestling Federation – IWF
** אליפות הזוגות של IWF (פעם אחת) <small> - עם הארי פיין</small>

* הישגים בארגון ההיאבקות One Pro Wrestling – 1PW
** אליפות במשקל פתוח של 1PW (פעם אחת)

* הישגים בארגון ההיאבקות Pro Wrestling Guerrilla – PWG
** אליפות הזוגות של PWG (פעם אחת) <small> - עם רודריק סטרונג</small>
** טורניר DDT4 (2007) <small> - עם רודריק סטרונג</small>

* הישגים במגזין ההיאבקות Pro Wrestling Illustrated – PWI
** PWI דירג אותו במקום ה-11 מתוך 500 המתאבקים הטובים ביותר לשנת 2017

* הישגים במגזין רולינג סטון
** מהלך הסיום שמפיל לסתות (2015) <small> - Red Arrow</small>
** הפייס טרן החד פעמי של השנה (2017)

* הישגים במגזין ההיאבקות SoCal Uncensored
** קרב השנה (2006) <small> - נגד אל ג'נריקו בארגון ההיאבקות Pro Wrestling Guerrilla (PWG), 18 בנובמבר</small>

* הישגים בארגון ההיאבקות Westside Xtreme Wrestling – wXw
** אליפות העולם במשקל קל של wXw (פעמיים)

* הישגים בארגון ההיאבקות World Wrestling Entertainment – WWE
** אליפות ה-WWE במשקל קל (פעמיים)
** אליפות ה-NXT (פעם אחת)
** אליפות הזוגות של NXT (פעמיים) <small> - ביחד עם אוליבר גריי (1) וקורי גרייבס (1)</small>
** טורניר אליפות הזוגות של NXT (2013) <small> - עם אוליבר גריי</small>
** פרסי הסלאמי (פעם אחת)
*** פריצת השנה (2015)

* הישגים בארגון ההיאבקות Wrestle Zone Wrestling – wZw
** אליפות ה-wZw במשקל קל (פעם אחת)

==קישורים חיצוניים==

קטגוריה:מתאבקים מקצוענים אנגלים
קטגוריה:מתאבקי ה-WWE
קטגוריה:מתאבקי ה-NXT
קטגוריה:מתאבקי ה-AEW
קטגוריה:אנגלים שנולדו ב-1986